UT I EUROPA: Eirik Horneland (t.v.) og Ole Gunnar Solskjær skal lede henholdsvis Rosenborg og Manchester United i Europa League. Foto: NTB scanpix / AP

Rosenborg unngikk storfiskene i Europa League – Solskjær mot norsk duo

MANCHESTER (VG) Rosenborg møter topplag fra Nederland og Portugal, men unngikk de aller største klubbene i Europa League-gruppespillet. Ole Gunnar Solskjær (46) skal ut i et «norsk» oppgjør mot Jonas Svensson (26) og Fredrik Midtsjø (26).

Oppdatert 30. august 2019

Artikkelen er over ett år gammel

RBK havnet i gruppe D sammen med portugisiske Sporting, nederlandske PSV Eindhoven og østerrikske LASK Linz.

Sporting endte på tredjeplass i ligaen forrige sesong, mens PSV og LASK Linz begge ble nummer to. Østerrikerne spilte mot Lillestrøm i Europa League-kvalifiseringen i fjor, og vant 6–1 sammenlagt.

Redaksjonelt samarbeid Dplay Se Eliteserien og OBOS-ligaen direkte på Dplay

Manchester United må belage seg på noen lange borteturer etter at de trakk FK Astana fra Kasakhstan og Partizan Beograd fra Serbia. I tillegg skal de møte AZ Alkmaar fra Nederland, der Solskjær møter to norske landslagsspillere i Svensson og Midtsjø.

Ståle Solbakken og hans FC København, der Sten Grytebyst også spiller, skal ut i en «Broen»-duell mot Malmö, der Jo Inge Berget spiller. Dinamo Kiev og Lugano er i samme gruppe.

les også Solskjær med Zlatan-flørt: – Han har nummeret mitt

I gruppe E blir det også en norsk duell mellom Valon Berisha i Lazio og Kristoffer Ajer i Celtic.

Alexander Sørloths Trabzonspor møter Basel, Krasnodar og Getafe, mens Tokmac Nguens Ferencvaros er i gruppe med CSKA Moskva, Ludogorets og Espanyol.

Fredrik Gulbrandsen (Istanbul Başakşehir) får bryne seg på Roma, Borussia Mönchengladbach og Wolfsberger.

Gruppe A: Sevilla, APOEL, Qarabag, Dudelange

Gruppe B: Dinamo Kiev, FC København, Malmö, Lugano

Gruppe C: Basel, Krasnodar, Getafe, Trabzonspor

Gruppe D: Sporting CP, PSV Eindhoven, Rosenborg, LASK Linz

Gruppe E: Lazio, Celtic, Rennes, Cluj

Gruppe F: Arsenal, Eintracht Frankfurt, Standard Liège, Vitoria de Guimarães

Gruppe G: Porto, Young Boys, Feyenoord, Rangers

Gruppe H: CSKA Moskva, Ludogorets, Espanyol, Ferencvaros

Gruppe I: Wolfsburg, Gent, Saint-Etienne, Oleksandrija

Gruppe J: Roma, Gladbach, Istanbul Basaksehir, Wolfsberger

Gruppe K: Besiktas, Braga, Wolverhampton, Slovan Bratislava

Gruppe L: Manchester United, Astana, Partizan, AZ Alkmaar

Publisert: 30.08.19 kl. 13:43 Oppdatert: 30.08.19 kl. 19:10

Eliteserien S V U T M P 1 Bodø/Glimt 18 16 2 0 65 – 20 45 50 2 Molde 18 11 1 6 46 – 22 24 34 3 Odd 18 11 1 6 32 – 24 8 34 4 Rosenborg 18 9 5 4 34 – 19 15 32 5 Vålerenga 18 9 5 4 29 – 24 5 32 VIS MER Champions League-kvalifisering

Champions League-kvalifisering Europaliga-kvalifisering

Europaliga-kvalifisering Nedrykkskvalifisering

Nedrykkskvalifisering Nedrykk

Les også